สุกฤษฎิ์ วิเศษแก้ว
ปลายปี พ.ศ. 2549 บี้ เริ่มต้นสร้างผลงานในวงการบันเทิงด้วยการรับบทพระเอกในละครเรื่อง "รอยอดีตแห่งรัก" แสดงคู่กับ พีรชยา พิณเมืองงาม ได้รับโอกาสร้องเพลงประกอบละครเป็นครั้งแรก คือเพลง "ตัดใจไม่ไหว" ซึ่งเป็นเพลงในอัลบั้ม "เลิฟ ซีน" (Love Scenes) มีซิงเกิลแรก คือเพลง "I Need Somebody (อยากขอสักคน)" ขึ้นอันดับนิวเอนทรีตามชาร์ทวิทยุอย่างรวดเร็ว และครองอันดับ 1 ของซี๊ดเรดิโอชาร์ตนาน 4 สัปดาห์ ซิงเกิ้ลแรกนี้ได้รับรางวัล"เพลงยอดนิยมสุดซี๊ดประจำปี 2007" จาก "ซี๊ด อวอร์ดส 2007" รางวัล"เพลงรักแห่งปี 2006" จาก "อินยังเจเนอรชันชอยส์ อวอร์ดส 2006", รางวัลเพลงยอดนิยม จาก รางวัลสตาร์เอนเตอร์เทนเมนต์อวอร์ดส 2006 และเป็นเพลงประกอบภาพยนตร์โฆษณาโฟโมสต์ ไฮไฟว์ ซึ่งออกอากาศในปี พ.ศ. 2550
ภคมน บุณยะภูติ
ในช่วงต้นปี 2551 ลูกโป่งมีอัลบั้มเดี่ยวอัลบั้มแรกชื่อว่า "ครัชออน!"(Crush on!) แนวเพลงในอัลบั้มนี้เป็นแนวอาร์แอนด์บีผสมผสานกับแนวฮิปฮอป มีซิงเกิลโปรโมท 2 เพลง เพลงแรกมีชื่อว่าเพลง "จี๊ด..." และเพลงที่สองมีชื่อว่าเพลง "แฟนเพื่อน" ซึ่งเพลง"แฟนเพื่อน"ก็ได้รับความนิยมจนสามารถขึ้นไปถึงอันดับ1 ในทรูมิวสิค ท็อป 20 ได้สำเร็จ ในช่วงเดือนเมษายน ลูกโป่งก็ได้มีคอนเสิร์ตใหญ่ร่วมกับจีน AF1 ,พัดชา AF2, ปุยฝ้าย AF4, พะแพง AF4, และอิ๋งอิ๋ง AF4 ที่รอยัลพารากอนฮอลล์ สยามพารากอน โดยใช้ชื่อว่า Six In The City Concert และในปลายปีเดียวกันนั้น เธอก็ได้มีผลงานการแสดงครั้งแรกของเธอ นั่นก็คือ AF The Musical ตอน โจโจ้ซัง